Rúmlega tvö þúsund tilkynningar hafa borist Lyfjastofnun vegna gruns um aukaverkanir vegna Covid-19 bóluefna. Þar af eru tæplega 130 flokkaðar sem alvarlegar.
Búið er að fullbólusetja um 240 þúsund manns hér á landi og um 25 þúsund eiga eftir að fá seinni sprautuna. Næsta vika verður sú síðasta í fjöldabólusetningu fyrir sumarfrí en þá er ráðgert að bólusetja með Pfizer, AstraZeneca og Moderna.
2.090 tilkynningar hafa borist Lyfjastofnun vegna gruns um aukaverkanir en í flestum tilvikum eru þær minniháttar.
Rúna Hauksdóttir Hvannberg forstjóri Lyfjastofnunar segir þetta vera svipað hlutfall og í nágrannalöndum okkar.
Raunverulega á pari við það sem við gerðum ráð fyrir
Það er ekkert þannig séð óvanalegt við þetta
Algengustu aukaverkanirnar eru bara hiti, höfuðverkur, bein, vöðvaverkir, slappleiki og þreyta.
Þetta eru svona topp fimm og virðist vera mjög svipað fyrir öll bóluefni
Um 129 tilkynningar eru flokkaðar sem alvarlegar og þar af tuttugu og sex sem tengjast andláti eftir bólusetningu. Þær rannsóknir sem gerðar hafa verið hér á landi hafa ekki sýnt fram á bein tengsl milli tilkynntra andláta og bólusetningar.
Hlutfallslega hafa flestar tilkynningar vegna gruns um aukaverkanir komið eftir bólusetningu með Moderna. Tæplega tveir af hverjum hundrað sem hafa fengið það bóluefni hafa tilkynnt um aukaverkanir. Næst kemur Astrazeneca með eitt prósent, Pfizer með 0,6 prósent og Janssen með 0,4 prósent. Rúna segir að margt geti þó skekkt þessar tölur. Sum bóluefni hafi verið notuð mun meira en önnur og þá hafi einnig verið munur á notkun bóluefna á milli aldurshópa.
Eiginlega eftir því sem fólk er eldra þá koma alvarlegri aukaverkanir.
Það segir sig sjálft að þetta þýði er með fleiri undirliggjandi sjúkdóma
Lyfjastofnun hefur fengið rúmlega tvö þúsund tilkynningar vegna gruns um aukaverkanir af völdum Covid-19 bóluefna. 